  Виталий Пронин Вань мылкыд карисьёс партаос сьӧры пуксёзы 3-тӥ куарусёнэ 13 часын. Ижын Быдӟым Вормонлы но Быдӟым Атыкай ожлы сӥзем диктантэз гожтозы 15 интыосын.  Диктант гожтӥсьёс 25 юанъёслы валэктон сётозы. Соослы синпель кузьым дасямын - со “Правда” газетлэн Вормон Нунал бере, 1945-тӥ арын 10-тӥ куартолэзе, потэм номерез. Нырысетӥ полосаын печатламын Иосиф Сталинлэн вазиськонэз. Озьы ик отысь лыдӟыны луоз Великобританиысь премьер-министрлэсь Уинстон Черчилльлэсь но США-лэн Президентэзлэсь Гарри Трумэнлэсь ӟечкыланъёссэс. Ижысь кыӵе интыосын луоз гожтыны Быдӟм Вормонлы сӥзем диктантэз? 1. М.Т. Калашников нимо музейын. Бородинлэн ульчаез, 19-тӥ юрт. 2. Шор площадьын. 3. С.М. Киров нимо паркысь фан-зонаын.  4. Драгунов пыӵал лэсьтӥсьлэн сквераз. 5. Калашников академиын. М. Горькийлэн урамез, 159-тӥ юрт.  6. Ижкарлэн администрацияз.  7. Удмуртиысь йӧскалык музейын но солэн азбараз.  8. Библиотекаосын:  ►Йӧскалык библиотекаын ► Удмурт кун университетлэн библиотекаяз ► И.А. Наговицын, И.Д. Пастухова нимо библиотекаосын ► Л.Н. Толстой нимо библиотекаын ► В. В. Маяковский нимо библиотекаын ►  Ф.И. Васильев нимо библиотекаын ► Н.А. Некрасов нимо библиотекаын.  